14. etappe i Tour de France 2009

14. etappe av Tour de France 2009 ble kjørt lørdag 18. juli og var en 199 km lang etappe som gikk fra Colmar til Besançon.

Et utbrudd bestående av Hayden Roulston, Martijn Maaskant, George Hincapie, Nicolas Roche, Daniele Bennati, Frederik Willems, Christophe Le Mével, Sébastien Minard, Daniele Righi, Sergej Ivanov, Gerald Ciolek og Albert Timmer fikk et forsprang på inntil ni minutter. Sergej Ivanov angrep rundt en mil før må, og kom alene til mål. Feltet kom inn rundt fem og et halvt minutt senere, fem sekunder for sent til at George Hincapie kunne overta den gule trøya. I tillegg til Hincapie kom også Le Mével inn på topp-ti sammenlagt.

Mark Cavendish vant spurten om 13.-plassen foran Thor Hushovd, men ble senere diskvalifisert, og Hushovd økte ledelsen i kampen om den grønne trøya til 18 poeng. Team Columbia mente avgjørelsen var feilaktig og hevdet blant annet at gjerdet på Hushovds høyre side var sterkt medvirkende til at Hushovd ble hindret, men juryens avgjørelse kunne ikke ankes.

Omtrent 40 km etter start ble en kvinnelig tilskuer i 60-årene drept og to andre skadet etter en kollisjon med en av politiets motorsykler.

 Sprint og klatrepasseringer  
 1. sprint (Pulversheim) 
Etter 34 km

 2. sprint (Dannemarie) 
Etter 67 km

 3. sprint (Baume-les-Dames) 
Etter 161,5 km

 1. klatring (Côte de Lebetain) 
3. kategori stigning etter 90,5 km

 2. klatring (Côte de Blamont) 
3. kategori stigning etter 111,5 km

 Resultatliste 
RytterLagTidPoeng 1   Sergej Ivanov katjusja 4:37.46  35 2   Nicolas Roche AG2R La Mondiale  + 0.16   30 3   Hayden Roulston  Cervélo TestTeam  + 0.16   26 4  Martijn Maaskant  Garmin-Slipstream  + 0.16   24 5  Sébastien Minard  Cofidis  + 0.16   22 6   Daniele Righi  Lampre-NGC  + 0.16   20 7   Christophe Le Mével  Française des Jeux  + 0.16   19 8   George Hincapie Team Columbia-HTC  + 0.16   18 9   Daniele Bennati  Liquigas  + 0.16   17 10   Gerald Ciolek  Team Milram  + 0.22 16 13   Thor Hushovd  Cervélo TestTeam  + 5.36   13

Sammenlagtstilling etter etappen
RytterLagTid 1   Rinaldo Nocentini AG2R La Mondiale 58:13.52  2   George Hincapie Team Columbia-HTC  + 0.05   3   Alberto Contador  Astana  + 0.06   4  Lance Armstrong  Astana  + 0.08   5  Christophe Le Mével  Française des Jeux  + 0.43   6   Bradley Wiggins  Garmin-Slipstream  + 0.46   7   Andreas Klöden  Astana  + 0.54   8   Tony Martin  Team Columbia-HTC  + 1.00   9   Christian Vande Velde  Garmin-Slipstream  + 1.24   10   Andy Schleck  Team Saxo Bank  + 1.49  

Referanser

 Eksterne lenker 
 Etappeside på Letour.fr 

 14

en:2009 Tour de France, Stage 12 to Stage 21#Stage 14